
ALKOTÁRS KÁRTYAJÁTÉK

Kulcsszavak: társasjáték; kortárs; alkotás; színes; művészet
A kártyajáték olyan kortárs magyar művészek alkotásaival dolgozik, mint például Somody Péter, Barabás Zsófi, Konok Tamás, Keserű Ilona, Bak Imre. A játék részletkártyáit az összesen 10 művész 6-6 munkájának metszetei - áttetsző plexire nyomtatva - alkotják. Így, amikor a kártyákat egymásra helyezzük a játék során, azok egy új festményt hoznak létre, így, picit mi magunk is a művészek bőrébe bújhatunk ezidőre. A játék célja: „Készíts 3 festményt a művészeti világ kavalkádjában és gyűjtsd össze a legtöbb pontot.“ A pontszerzésért taktikáznunk, fénykoronggal vásárolnunk, gyűjtögetnünk kell. Ám, ez a csodálatos az Alkotárs-ban, ugyanis minden szabály és pontszerzés nélkül is játszhatjuk, akár egyedül. Így könnyebben megismerjük a művészek munkáit, életrajzukat. A játék külső csomagolása összhangban áll a kártyák áttetszőségével, mely színes plexi lapokból készült.



